Η ΦΙΛΙΑ

**ΟΡΙΣΜΟΣ**

Ο ψυχικός δεσμός που αναπτύσσεται μεταξύ δύο ή περισσότερων ατόμων.

**Ο ΡΟΛΟΣ ΤΗΣ ΦΙΛΙΑΣ**

* Ο άνθρωπος είναι κοινωνικό ον και γι’ αυτό έχει ανάγκη απόφίλους.
* Η φιλία συμβάλλει στην αυτογνωσία, την δυνατότητα εκτίμησης των ικανοτήτων και των αδυναμιών μας, την ανάπτυξη της κριτικής σκέψης, περιορίζει και τον εγωισμό μας.
* Αναπτύσσεται η αλληλεγγύη μεταξύ των ατόμων. Οι φίλοι είναι το καταφύγιό μας στις δύσκολες στιγμές. Σε αυτούς μπορούμε να εμπιστευτούμε τα μυστικά μας και να ζητήσουμε συμβουλές για τα προβλήματά μας.
* Συμβάλλει στην ψυχική υγεία του ατόμου. Η ανυπαρξία φιλίας οδηγεί σε ψυχική και συναισθηματική διαταραχή, ηθικό ξεπεσμό, μελαγχολία, απομόνωση.

Οι κακές συναναστροφές μπορεί να οδηγήσουν :

* σε μορφές υποταγής και εκμετάλλευσης, όταν ο φίλος είναι δυνατότερος,
* σε απόκτηση κακών συνηθειών

**Η ΑΞΙΑ ΤΗΣ ΠΑΡΕΑΣ**

* Η ένταξη σε μία ομάδα, η αίσθηση ότι ανήκουμε κάπου και ότι δεν είμαστε μόνοι.
* Αποκτάμε αυτογνωσία μέσα από τις συζητήσεις, τα σχόλια και την κριτική των φίλων μας.
* Κοινωνικοποιούμαστε. Μαθαίνουμε να μοιραζόμαστε πράγματα, να συνυπάρχουμε αρμονικά με άλλα άτομα και να υποχωρούμε.
* Αναπτύσσεται η προσαρμοστικότητά μας προς τους κανόνες που διέπουν τη ζωή μιας ομάδας.
* Με τους φίλους μας περνάμε ευχάριστα τον ελεύθερο χρόνο μας (βγαίνουμε έξω, διασκεδάζουμε και μοιραζόμαστε τα κοινά μας ενδιαφέροντα.

**ΚΡΙΤΗΡΙΑ ΕΠΙΛΟΓΗΣ ΦΙΛΩΝ**

* Ομοιότητα χαρακτήρων – θετικά στοιχεία του χαρακτήρα κάποιου ανθρώπου που θα επιλέξουμε για φίλο.
* Ταυτότητα απόψεων, ενεργειών
* Κοινά ενδιαφέροντα, γούστα, προτιμήσεις

**ΕΙΔΗ ΦΙΛΙΑΣ** επιφανειακή, βαθιά, αδελφική, υποχρεωτική, ιδιοτελής, ειλικρινής, ανειλικρινής, λυκοφιλία (υποκριτική, ύπουλη φιλία μεταξύ ανθρώπων που μισιούνται)

**Η ΚΡΙΣΗ ΤΟΥ ΘΕΣΜΟΥ ΤΗΣ ΦΙΛΙΑΣ**

* Εξαιτίας των **γρήγορων ρυθμών ζωής** – πολλές ώρες στο σχολείο και στα φροντιστήρια, μακρινές αποστάσεις - απουσιάζει ο χρόνος για τη δημιουργία και την ανάπτυξη δεσμών φιλίας.
* Ο **ανταγωνισμός**, ο **ατομισμός** και η **επιθυμία για απόκτηση μόνο υλικών αγαθών** μας απομακρύνουν από τους φίλους μας. Οι περισσότερες φιλίες στηρίζονται στην επίδειξη και στη σκοπιμότητα. Επιλέγουμε τους φίλους μας με κριτήριο τα χρήματα ή τη δύναμη που έχουν και όχι το χαρακτήρα τους.
* Η **κυριαρχία του διαδικτύου** δημιουργεί την ψευδαίσθηση ότι έχουμε φίλους ή ότι δεν τους έχουμε ανάγκη.